O‘zbekistonda lotereyalarni tashkil etish litsenziyalanadigan faoliyat turlari ro‘yxatidan chiqariladi

“Lotereyalarni tashkil etish va o‘tkazishni yanada takomillashtirish chora-tadbirlari to‘g‘risida”gi Prezident qarori loyihasi muhokama uchun regulation.gov.uz portaliga joylashtirildi.

Qaror loyihasida:
Qaror bilan lotereyalarning yutuq (mukofot) jamg‘armasi lotereya biletlarini sotishdan tushgan pul mablag‘larining kamida 60 foizini tashkil etishi belgilanishi mumkin.
Shuningdek, hujjatda yagona lotereya operatori tanlov asosida Maxsus komissiya tomonidan tasdiqlanishi, tanlovda nomzod sifatida davlat hokimiyati organlari, davlat boshqaruv organlari hamda davlat tashkilotlarining qatnashishi man etilishi belgilanadi.
 “Katta miqdordagi mablag‘imiz chetga chiqib ketyapti” – Sport vazirligi mutasaddilari bukmekerlik faoliyatiga ruxsat berilishi haqida
Loyihada Kapital bozorini rivojlantirish agentligiga bir oy muddatda Yagona lotereya operatorini tanlov asosida aniqlash tartibi to‘g‘risidagi nizomni 2021-yilning 1-noyabriga qadar Lotereyalarni tashkil etish va o‘tkazish tartibi to‘g‘risidagi nizomning yangi tahririni, 2021-yilning 1-iyuliga qadar “Lotereyalar to‘g‘risida”gi qonun loyihasini ishlab chiqib, Vazirlar Mahkamasiga kiritish vazifasi yuklatilishi belgilangan.